**Озық педагогикалық тәжірибені пысықтау ережесіне қосымша құжаттар үлгісі**

***Педагогикалық тәжірибе*** – педагогика мен білім беру заңдарын, ұстанымдарын  және заңдылықтарын білу, оларды нақты жағдайларды, балалардың, балалар ұжымының және білім беру маманының өз тұлғасының ерекшеліктерін ескере отырып жүзеге асыруға дайындығы және қабілеттілігі.

***Озық педагогикалық тәжірибе* (ОПТ)** бұқаралық педагогикалық тәжірибеден туындайды, одан тәсілдерінің болжамдылығымен, ғылымилылығымен, шығармашылығымен басым түсіп, әдістемелік жүйенің және оның жекелеген құрамдастарының жетілдірілуіне септігін тигізеді.

**ОПТ болып табылатын негізгі өлшем-талаптары:**

– ***өзектілігі*** – қоғамдық дамудың заманауи үрдістеріне, педагогикалық ғылым мен іс-тәжірибенің озық идеяларына сәйкестігі;

*–* ***инновациялылығы***– әдістемелік жүйенің және оның жекелеген құрамдастарының жетілдірілуіне септігін тигізетін педагогикалық қызметтің жаңашылдығы (жаңа енгізілім);

***– қайта өндірушілігі*** – негізгі идеяны, әдістемені немесе оны білім берудің кәсіби мамандарымен жүзеге асыру технологиясын қайта өндіру мүмкіндігі;

***- жоғары нәтижелілігі*** – оқушылардың сыртқы тексеру (аудит) растаған оқудағы жетістіктерінің елеулі, жүйелі, оң, тұрақты өсу қозғалысы.

**ОПТ-нің авторлары бола алатындар:**

– білім беру ұйымының педагогикалық ұжымы;

– ғылыми-әдістемелік қызметтің құрылымдық бөлімшелері (әдістемелік бірлестіктер, кафедралар және т.б.);

– тұтас пәндік әдістемелік бірлестік;

–  жекелеген педагогтер.

**Озық педагогикалық тәжірибені жинақтау және тарату кезеңдері**

|  |  |  |
| --- | --- | --- |
|  | **Іс-шаралар**  |  |
| **1-кезең** |
| 1 | Озық педагогикалық тәжірибені  ресми мақұлдау (апробация) | Автордың (авторлардың) жаңа енгізілім негізінде педагогикалық үдерісті ұйымдастыруы. |
| 2 | Жаңа енгізілімнің көрініс табуы | Сабақтарға (сыныптан тыс шараларға) қатысу, автордың (авторлардың) семинарларда, конференцияларда, «дөңгелек үстелдерде», форумдарда және т.б. шығып сөз сөйлеуі. |
| 3 | Жаңа енгізілімнің сараптамасы | Автордың (авторлардың) жаңа енгізілімнің тиімділігіне мониторинг жүргізуі (инновациялық педагогикалық қызметтің нәтижелілігі және жаңа енгізілімнің оқушы мен оқытушының психосоматикалық күйіне әсер етуі) |
| 4 | Жаңа енгізілімнің сипаттамасы | Жаңа енгізілімнің (инновациялық қызметтің) портфолиосын қалыптастыру |
| 5 | Педагогикалық қауымға таныстыру, тарату | Жарияланымдар; ашық сабақтар (сыныптан тыс шаралар); автордың (авторлардың) семинарларда, конференцияларда, «дөңгелек үстелдерде», форумдарда және т.б. шығып сөз сөйлеуі; шығармашылық көрмелер және т.б. |
| 6 | Жаңа енгізілімді ПК (педагогикалық кеңес) отырысында таныстыру | Жаңа енгізілімнің негізгі идеялары мен ережелерін өзектілігін айтып, уәж келтіріп баяндама жасау, оның нәтижелілігінің дәлелділігі.Жаңа енгізілімді ҒӘК (ғылыми-әдістемелік кеңес) қарауына ұсыну туралы ПК шешімі |
| ***2-кезең (ұзақтығы екі жылдан кем емес)*** |
| 7 | ҒӘК-ке ұсыну | Жаңа енгізілімнің сипаттамасы, оны оқып-үйренудің бағдарламасын жасақтау |
| 8 | ҒӘК комиссиясының жаңа енгізілімді сараптауы | Сабақтарға (сыныптан тыс шараларға) қатысу, инновациялық-педагогикалық процестің қатысушыларына сауалнама жүргізу, инновациялық – педагогикалық нәтижелілігіне мониторинг жүргізу, жаңа енгізілімнің портфолиосын зерттеу және талдау, шығармашылық топтарда талқылау |
| 9 | Педагогикалық қауымға таныстыру, тарату | Жарияланымдар; ашық сабақтар (сыныптан тыс шаралар); автордың (авторлардың) семинарларда, конференцияларда, «дөңгелек үстелдерде», форумдарда және т.б. шығып сөз сөйлеуі; шығармашылық көрмелер және т.б. |
| 10 | Жаңа енгізілімді ҒӘК отырысында қарастыру | Жаңа енгізілімнің негізгі идеялары мен ережелерін өзектілігін айтып, уәж келтіріп баяндама жасау, оның нәтижелілігінің дәлелділігі. Баяндаманы және сараптама нәтижелерін талқылау, жаңа енгізілімді оқып-үйрену бағдарламасын бағалау және түзету.Жаңа енгізілімді педагогикалық кеңестің отырысына таныстыру туралы ҒӘК шешімі |
| 11 | Педагогикалық кеңестің отырысында қарастыру  | Жаңа енгізілімнің негізгі идеялары мен ережелерін өзектілігін айтып, уәж келтіріп баяндама жасау, оның нәтижелілігінің дәлелділігі. ҒӘК қорытындысы. Жаңа енгізілімді оқып-үйрену туралы және оны білім беру ұйымына енгізудің келешектілігі туралы педагогикалық кеңестің шешімі |
| 12 | Директивалық сипаттағы шаралар жүйесін жасақтау | Тәжірибе бағдарламасын жасақтау, білім беру жүйесі мамандарының кәсіби деңгейін көтеру және қайта дайындау институтымен үйлестіру, ПК мамандарының, оқытушылардың шығармашылық тобының немесе педагогикалық ұжымның барлық мүшелерінің жаңа енгізілімді міндетті түрде қолдануын қамтамасыз ететін білім беру ұйымының басшысының бұйрығы және басқа шаралар |
| 13 | Білім беру ұйымдарының жаңа енгізілімді іс-тәжірибеге енгізу | ПК мамандарының, оқытушылардың шығармашылық тобының немесе  педагогикалық ұжымның барлық мүшелерінің сынақ-тәжірибелік жұмысы; жаңа енгізілімді оқып-үйрену және игеру, жаңа енгізілімнің негізінде педагогикалық процесті ұйымдастыру,  ҒӘК сараптау комиссиясының ОПТ тиімділігін және негізгі өлшем-талаптарға сәйкестігін бағалауы. |
| 14 | Педагогикалық қауымға таныс-тыру, тарату  | Жарияланымдар; ашық сабақтар (сыныптан тыс шаралар); автордың (авторлардың) семинарларда, конференцияларда, «дөңгелек үстелдерде», форумдарда және т.б. шығып сөз сөйлеуі; шығармашылық көрмелер және т.б. |
| 15 | Педагогикалық кеңестің отыры-сында қарастыру  | Сынақ-тәжірибелік жұмыстың нәтижелерін қысқаша таныстыру. Жаңа енгізілімді озық педагогикалық тәжірибе деп тану және оны білім беру ұйымдарының деңгейінде қорытындылау туралы педагогикалық кеңестің шешімі |
| 16 | ОПТ-ні білім беру ұйымының деңгейінде қорытындылау  | Педагогикалық кеңестің отырысында тұжырымдаманы қорғау. ОПТ-ні қала деңгейінде қорытындылау туралы   педагог қызметкерлердің біліктілігін арттыру институтына (ПҚБАИ)-на өтініш жасау туралы педагогикалық кеңестің шешімі. Портфолионы түзету және оны  (ПҚБАИ)-на таныстыру |
| ***3-кезең (ұзақтығы бір оқу жылынан кем емес)*** |
| 17 | ОПТ-ні педагогтардың біліктілігін арттыру институтына (БАИ) ұсыну. | Білім беру ұйымының деңгейінде ОПТ-ні қорытындылау және енгізудің материалдарын ПҚБАИ-на таныстыру. ПҚБАИ сарапшылар комиссиясының білім беру ұйымының сынақ-тәжірибелік жұмысының сапасын, озық педагогикалық тәжірибенің тиімділігін, оның ОПТ негізгі өлшем-талаптарына сәйкестігін, оны қала деңгейінде қорытындылаудың және енгізудің мақсаттылығын бағалауы |
| 18 | Педагогикалық қауымға таныстыру, тарату | Жарияланымдар; ашық сабақтар (сыныптан тыс шаралар); автордың (авторлардың) семинарларда, конференцияларда, «дөңгелек үстелдерде», форумдарда және т.б. шығып сөз сөйлеуі; шығармашылық көрмелер және т.б. |
| 19 | Ғалымдар кеңесінің отырысында қарастыру | Сарапшылар қорытындыларын, ОПТ портфолиосын таныстыру. ПҚБАИ ғалымдар кеңесінің ОПТ-ні оны кейінірек қалалық білім беру ұйымдарына таратуды және іс-тәжірибесіне енгізуді ұсыныс жасауымен бірге қала деңгейінде қорытындылау туралы шешімі |
| 20 | ОПТ-ні аудандық деңгейінде қорытындылау  | ПҚБАИ ғалымдар кеңесінің кеңейтілген отырысында тұжырымдаманы қорғау. ОПТ-ні қалалық ақпарат банкіне енгізу. Уәждейтін және ынталандыратын сипаттағы шараларды жүзеге асыру |
| 21 | ОПТ-ні аудандық, облыстық білім беру ұйымдарының іс-тәжірибесіне енгізу | ОПТ-ні қалалық білім беру ұйымдарында енгізуді қамтамасыз ететін директивалық сипаттағы шаралар жүйесін жасақтау (тәжірибелік білім беру ұйымдарының торабын құру туралы білім беру басқармасының бұйрығы, сынақ-тәжірибелік жұмыстың бағдарламасын және ғылыми-әдістемелік сүйемелдеуін жасақтау |

**Педагогикалық тәжірибені зерттеу әдістері**

1. Құжаттарды талдау:
- оқушылар білімінің мониторингі негізінде педагогикалық қызметтің нәтижелерін зерттеу;
- педагогикалық тәжірибе авторының педагогикалық қызметінде дәстүрлі емес әдістерді қолдануы нәтижесін көру мақсатында құжаттарды салыстыру (талдау), оқу-әдістемелік, дидактикалық материалдарды, аттестация материалдарын талдау;
2. Анкета өткізу:
педагогикалық тәжірибенің әріптестері, оқушылар, ата-аналар үшін құндылығын зерттеу мақсатында;
3. Талдау:
педагогикалық тәжірибенің жалпы қасиеттерін, белгілерін және олардың өзара байланыстарының құраушы бөліктерін бөліп шығару;
4. Бақылау:
оқу-тәрбие үрдістері мен құбылыстары туралы мағлұматтар жинау;
5. Салыстыру:
берілген қатардағы объектлердің әрқайсысының қасиеттерін өзара сапалық салыстыру арқылы зерттеу жұмысын жүргізу;
6. Өзін-өзі бағалау:
жеке тұлғаның өз мүмкіндіктерін, қасиеттерін, кәсіптік шеберлектерін басқалармен салыстырмалы бағалай білуі;
7. Әңгіме.
8. Диагностика:
зерттелетін объектлердің жағдайларын бағалау.

**Педагогикалық тәжірибе туралы құжаттарға қандай талаптар қойылады?**

- талапқа сәйкестігі:
тәжірибені басқа оқытушылардың қолдану мүмкіндігі;
- нақтылығы:
тәжірибе иесінің педагогикалық қызметі мысалдары негізінде (әдіс, тәсілдер) тәжірибенің компоненттерін ашып көрсетуі;
- ғылымилығы:
сипатталған компоненттердің педагогика теориясындағы анықтамаларға сәйкес келуі;
- біртұтастығы, логикалық жүйелілігі:
компоненттерді нақты педагогикалық тәжірибе тұрғысындағы алатын орнына сәйкес өзара байланыстарын ескере отырып жүйелі түрде сипаттау.

**Педагогикалық тәжірибені тарату деңгейлері:**

1.Практикалық деңгей:
жұмыстың жеке әдіс, тәсілдерін көрсетіп сипаттау, нәтижесін көрсету, жұмыс жүйесін сипаттау.
Сипаттау түрлері:
- ашық сабақтар
- семинар-практикумдар
- шығармашылық есептер
- көрме
- рефераттар
- анықтамалар

2.Әдістемелік деңгей:
тәжірибенің жетекші педагогикалық идеясын бөліп алу, даму жағдайларын сипаттау, нәтижелілігін талдау, әдістемелік ұсынбалар мен материалдар (құрал-жабдықтар) әзірлеу.
Сипаттау түрлері:
- педагогикалық оқулар
- педагогикалық тәжірибе мектебі (ШПО)
- мастер-класс (педагогикалық шеберхана)
- авторлық мектеп
- технологиялық карталар
- әдістемелік плакаттар
- бейнефильмдер

3. Ғылыми деңгей:
тәжірибені ғылыми-теориялық тұрғыда талдау, практикалық жаңашылдығын, жинақтылығын, теория мен практиканы дамытудағы маңызын сипаттау .
Сипаттау түрлері :
- басылымдар
- статьялар
- ғылыми-практикалық конференциялар жинақтарындағы тезистер
- монографиялар

**Зерттелген педагогикалық тәжірибені тарату:**

Жинақталған педагогикалық тәжірибені оқытушылар қолдана алуы үшін:
- тәжірибе мазмұнын сипаттап қана қоймай теориялық тұрғыда талдау керек;
- педагогикалық қызметтің тиімді нәтижелері қандай педагогикалық жағдайларда жүзеге асқанын көрсету керек;
- нақты тәжірибе жинақтаудағы қиындықтарды сипаттау керек.

Нәтижесінде педагогикалық тәжірибе тарату алгоритмі пайда болады:

- Тәжірибе сипаттамасы (әдіс, тәсіл, технология т.б.);
- Не үшін қолданылады (мақсат);
- қалай жүзеге асырылады (технология);
- қандай нәтиже береді;
- қандай жағдайларда жүзеге асыруға болады.

Егер тәжірибе иесі ерекше талантты, тәжірибесін қайталау, пайдалану қиындық туғызатын адам болса басқалардың шығармашылық деңгейін көтеру, белсенділігін арттыру, өздеріне сенімділігін нығайту мақсатында педагогикалық шеберханалар, авторлық курстар, семинарлар, шығармашылық мектептер, практикумдар т.б. зерттеуші педагогтың шығармашылық зертханасын ашып көпке көрсете алатын, тарата алатын жұмыс түрлерін қолдану керек.

Педагогикалық тәжірибені сипаттау жүйесі:

1. Педагогикалық тәжірибе туралы құжаттар мазмұнын анықтау:
- тәжірибе атауы
- пайда болу жағдайлары, ерекшеліктері
- маңызы, актуалдығы, болашағы
- тиімділігі, пайдалылығы
- теориялық негізі,негізгі идеясының, мазмұнының сипатталуы
- жаңашылдығы
- жетекші педагогикалық идеясы
- технологиясы
- нәтижелілігі
- кімге арналады (пайдалы)
- пайдалану күрделілігі, басқа жағдайларда пайдалану мүмкіндігі.
2. Оқыту, тәрбие үрдісіндегі қандай қарама-қайшылықтар, қиындықтар тәжірибе иесін жаңа әдіс-тәсілдер іздеуге итермеледі.
3. Тәжірибе негізі, жетекші және қосымша идеялар байланысы, қандай ғылыми негіздерге, практикалық тәжірибелерге сүйенеді, кімнің өзық тәжірибесі түрткі болды, қандай авторлардың жұмыстарын пайдаланды, тәжірибе авторының жеке идеялары және пайдаланған идеялары т.с.с.
4. Педагогикалық тәжірибенің маңызы, басқа пайдаланылып жүрген тәжірибелерден ерекшелігі, жаңалығы, жетістіктері
- жетістік неде?
- тәжірибе не үшін пайдаланылады (мақсаты)
- құрамының жүйелілігі (құрылымы)
- нәтижесі (жетістікті пайдалану)
- жоғары нәтижеге қандай шарттар арқылы жетті? (тиімділік шарттары)
5. Белгіленген нәтижелерге жету үшін оқушылардың таным қызметтерін қалай жолға қоюға болады?
6. Жаңа технологиялар мен бұрынғы әдіс-тәсілдер арасындағы байланыстар.

**Педагогикалық тәжірибені тарату формалары:**

- біліктілік арттыру курстары
- педагогикалық шеберханалар
- кәсіптік шеберлік байқаулары
- педагогикалық шығармашылық фестивальдары
- көрмелер «Педагогикалық шығармашылық»
«Педагогикалық тәжірибе»
«Педагогикалық жаңашылдық»
- педагогикалық шеберлік мектебі
- шығармашылық семинарлар т.б.

8. Педагогикалық тәжірибені жинақтау және тарату жұмысының қорытындысы ретінде педагогикалық тәжірибенің ақпараттық картасын жасауға болады.

**Портфолио құрылымы**

1. Білім беру мекеменің басшысына өтініш (қосымша 1);
2. Пысықтау шешімі туралы әдістемелік кеңестің хаттамасы (пысықтау немесе пысықтамау);
3. Куәлік (қосымша 2);
4. Педагог жөнінде мәлімет (қосымша 3);
5. Эксперттік парақ (қосымша 4);
6. Эксперттік параққа қосымшалар:
* Қызметтің мазмұны (тәжірибенің өзектілігі, қолданылған әдіс-тәсілдер);
* Нәтиже (оқыту, тәрбиелеу, дамыту нәтижелері);
* Жұмыс жинағы (әдістемелік нұсқаулық, жұмыс дәптері, бағдарламалар және т.б.б)
* Рецензиялар мен пікірлер;
* Өз іс-тәжірибесін тарату жолдары.

**Қосымша 1**

Ғ. Әбдірахманұлы атындағы

Қима орта мектебінің

директоры **Мейрамова Г. Ж.**

математика пәнінің мұғалімі

**Абдуалиева К. Е.**

**өтініш.**

Әдістемелік кеңес комиссиясының отырысында «Математика олимпиадасына дайындық бастамаларын жүргізудің жұмыс түрлері» тақырыбында менің іс-тәжірибемді қарастаруды сұраймын.

Күні «\_\_\_» \_\_\_\_\_\_\_\_ 20\_\_\_ ж. Қолы\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Қосымша 2**

 **Куәлік**

**озық іс-тәжірибені пысықтау туралы**

Осы куәлік

**Абдуалиева Каракоз Ериковнаға**

әдістемелік кеңес комиссиясының 2017 жылғы 7 қыркүйек шешімімен және

«Ғ. Әбдірахманұлы атындағы Қима орта мектебі» КММ 2017 жылғы 13 қыркүйек № 263/1 бұйрығына сәйкес берілді.

**«Математика олимпиадасына дайындық бастамаларын жүргізудің жұмыс түрлері»** тақырыбында озық іс-тәжірибесін пысықтады.

 Эксперттік комиссия төрайымы: **Г. Ж. Мейрамова**

 Эксперттік комиссия орынбасары: **Г. К. Тулегенова**

 Эксперттік комиссия хатшысы: **А. Б. Омарова**

 **Тіркеу нөмірі ОПТ №00001**

**Берілген күні: 15 қыркүйек 2017 жыл**

**ЖаңаҚима ауылы**

**Қосымша 3**

**Мұғалім туралы мәлімет**

Фото 3х4 1. **ТАӘ**:

 2. **Туған күні:**

 3. **Жұмыс орны:**

 4. **Луазымы:**

 5. **Педагогикалық өтілі:**

6. **Осы лауазымдағы еңбек өтілі:**

7. **Білімі:**

8. **Санаты:**

9. **Соңғы аттестациядан бері біліктілікті арттыру курстан өту:**

10. **Жеке жетістіктері (марапаттар, мадақтамалар, дипломдар):**

11. **Оқушылардың жетістіктері:**

**Қосымша 4**

**Эксперттік парақ**

|  |  |  |
| --- | --- | --- |
| **№** | **Бөлімдері** | **Бөлімдердің мазмұны** |
| 1. | Автордың қысқаша мінездемесі  | ТАӘ, жасы, педагогикалық өтілі, осы лауазымдағы жұмыс өтілі, осы мекемедегі жұмыс өтілі, білімі, санаты, оқушылармен және әріптестермен қарым-қатынасы  |
| 2. | Өзектілік |  тәжірибенің өзектілігі |
| 3. | Қызметтің мазмұны |   |
| 4 | Нәтижелілік  |  оқыту, тәрбиелеу, дамыту нәтижелері |
| 5. | Жұмыс жинағы  |  әдістемелік нұсқаулық, жұмыс дәптері, бағдарламалар және т.б |
| 6. | Рецензиялар мен пікірлер  |   |
| 7. | Өз іс-тәжірибесін педагогикалық қауымға тарату жолдары |   |
| 8. | Ескерту мен ұсынымдар  |   |
| 9. | Қорытындылар  |   |